નોટસના વિનિમયના વહેવારમાં તગડું કમિશન મળવાનું જણાવી આશારામ બાપુના આશ્રમમાં પડેલ ર૦૦ કરોડની ૧૦, ર૦, પ૦ની ચલણી નોટો સામે પ૦૦, ર૦૦૦ની મોટી નોટોનો વહિવટ કરી તેમાં દસ ટકા કમિશન આપવાની લાલચ આપી દામનગરની મહિલા સહિત પાંચ શખ્સોએ તેઓને વિશ્વાસમાં લઇને ૪૦ લાખ રૂપિયા લઇ નાની વાવડી ગામે આવવાનું જણાવતા તેઓ ૪૦ લાખ રોકડ ભરેલ થેલો લઇ નાની વાવડી ગામે પહોંચી ગયા હતા અને પ૦ લાખની નાની ચલણી નોટો બીજી કારમાંથી લેવાનું કહેતા તેઓનો ૪૦ લાખ રોકડ ભરેલ થેલો આરોપીઓને સોંપી બીજી કારમાંથી પ૦ લાખ લેવા નીચે ઉતરેલ તે દરમિયાન આરોપીઓ રફુચક્કર થઇ જતા અને પોતાની સાથે છેતરપીંડી થઇ હોવાનું જણાતા ગારીયાધાર પોલીસના દ્વાર ખખડાવતા પોલીસે મહિલા સહિત પાંચ ચિટરો સામે ગુનો નોંધી પીએસઆઇ એસ. બી. અગ્રાવતે તપાસ હાથ ધરી હતી અને ચિટરોને ઝડપી પાડવા તપાસનું પગેરૂ ભૂજ ફૂંટાયું હતું.